Diari Oficial de la Generalitat Valenciana


Sumari del DOGV 9204, del 28-10-2021 (2021/10053)

RESOLUCIÓ de 15 d'octubre de 2021, de la Conselleria d'Hisenda i Model Econòmic, per la qual s'autoritza una generació de crèdits per import de 38.187.729 euros, en el capítol 8 del Programa 612.60 «Despeses diverses», de la secció 20 «Despeses diverses», i la inclusió d'un projecte financer denominat «Préstecs bonificats IVF Resistir FEDER PO 2014-2020 REACT-EU. Instrument Financer FEDER» (Exp. 06.028/21-159).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10802


Data del document
:   15-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 d'octubre de 2021, de la Conselleria d'Hisenda i Model Econòmic, per la qual s'autoritza una generació de crèdits per import de 31.470.007 euros, en el capítol 8 del Programa 612.60 «Despeses diverses», de la secció 20 «Despeses diverses», i la inclusió d'un projecte financer denominat «Préstecs bonificats IVF Resistir FEDER PO 2014-2020 REACT-EU. Instrument Financer FEDER» (Exp. 06.028/21-159). [2021/10583]  
  
  
La pandèmia Covid-19 ha provocat un fort col·lapse de l'economia mundial, amb intensitats diferents entre territoris segons la major o menor presència dels sectors productius més afectats per la caiguda de la demanda, principalment els serveis. Aquest fort descens de l'activitat econòmica ha generat importants pèrdues en les petites i mitjanes empreses, limitant el seu accés al finançament.  
Per a respondre a aquesta situació, l'IVF ha plantejat la posada en marxa d'un nou instrument financer dins del PO FEDER de la Comunitat Valenciana 2014-2020 amb els fons addicionals provinents del REACT-EU que ajude a solucionar els problemes que les empreses estan tenint per a disposar dels fons necessaris per a continuar amb la seua activitat productiva i per a realitzar inversions que milloren la seua competitivitat.  
El passat 17 de setembre de 2021, la Direcció General de Fons Europeus, del Ministeri d'Hisenda i Funció Pública va signar l'addenda a l'Acord d'atribucions de funcions, de 17 d'abril de 2017, per la qual es designa la Generalitat Valenciana com a organisme intermedi del Fons Europeu de Desenvolupament Regional (FEDER), i se li atribueixen funcions addicionals per a la gestió de l'instrument financer «Préstecs bonificats IVF Resistir REACT-UE FEDER».  
Segons informa la Direcció General de Fons Europeus, en la proposta de programació REACT-EU aprovada per la Comissió Europea, s'inclou la línia d'actuació 200132\_04\_IF «Préstecs bonificats Covid-19 REACT-EU FEDER», per un import de 53.899.080 euros en l'Objectiu específic OE. REACT.3.2 «Suport a mesures d'ajuda econòmica a les regions més dependents dels sectors més afectats per la crisi de la COVID-19», en el qual s'emmarca el projecte financer proposat, per la qual cosa és procedent generar crèdits a càrrec d'aquests ingressos per a la inclusió, en l'annex d'operacions financeres del programa 612.60 «Despeses diverses», d'un nou projecte que done cobertura al citat instrument financer.  
A aquest efecte, i en virtut del que s'estableix en la disposició addicional tercera del Decret llei 7/2021, del Consell, en l'article 50.1.a de la Llei 1/2015 d'hisenda pública, sector públic instrumental i subvencions, així com en els articles 21 i 24 de la Llei 4/2020, de pressupostos de la Generalitat per a l'exercici 2021, i en la disposició addicional tercera del Decret llei 6/2021 del Consell, aquesta Conselleria d'Hisenda i Model Econòmic adopta la següent, resolució:  
  
Primer  
Autoritzar un augment en el pressupost d'ingressos, en l'aplicació 790.22, FEDER REACT-EU, per import de 79.270.529 euros.  
  
Segon  
Autoritzar un increment de crèdit en el pressupost de despeses en l'aplicació pressupostària 49.98.52.629.49.4 per import de 69.429.499 euros, que implica la inclusió d'un nou projecte financer amb les següents dades descriptives:  
  
Codi Denominació Projecte Import  
PT100 Préstecs bonificats IVF Resistir FEDER PO 2014-2020 REACT-EU - Instrument Financer FEDER 59.885.534  
  
  
Tercer  
A conseqüència de l'import generat es modifiquen, en la FP3 del programa 612.60 «Despeses diverses», les dades relatives a l'aplicació d'ingressos 790.22 i queden establides en els termes següents:  
Codi ingrés Origen / Destinació del finançament Cap. Projecte Import  
790.22 FEDER. REACT-EU 29.340.481  
 200132\_04\_IF. Préstecs bonificats Covid-19 REACT-EU FEDER 8 PT100 93.883.457  
  
  
  
València, 15 d'octubre de 2021.- El conseller d'Hisenda i Model Econòmic: Vicent Soler i Marco.